CELEX: 62022CN0042
Language: fi
Date: 2022-01-19 00:00:00
Title: Asia C-42/22: Ennakkoratkaisupyyntö, jonka Supremo Tribunal Administrativo (Portugali) on esittänyt 19.1.2022 – Global, Companhia de Seguros SA v. Autoridade Tributária e Aduaneira

25.4.2022   
            
            
               FI
            
            
               Euroopan unionin virallinen lehti
            
            
               C 171/17
            
         
      Ennakkoratkaisupyyntö, jonka Supremo Tribunal Administrativo (Portugali) on esittänyt 19.1.2022 – Global, Companhia de Seguros SA v. Autoridade Tributária e Aduaneira
      (Asia C-42/22)
      (2022/C 171/21)
      Oikeudenkäyntikieli: portugali
      
         Ennakkoratkaisua pyytänyt tuomioistuin
      
      Supremo Tribunal Administrativo
      
         Pääasian asianosaiset
      
      
         Valittaja: Global, Companhia de Seguros SA
      
         Vastapuoli: Autoridade Tributária e Aduaneira
      
         Ennakkoratkaisukysymykset
      
      
                  A.
               
               
                  Onko kuudennen arvonlisäverodirektiivin (1) 13 artiklan B kohdan a alakohtaa ja siten nykyistä arvonlisäverodirektiivin (2) 135 artiklan 1 kohdan a alakohtaa tulkittava siten, että käsite ”vakuutus- ja jälleenvakuutustoiminnat” kattaa arvonlisäverovapautuksen osalta niille liitännäiset tai niitä täydentävät toiminnat, kuten lunastettujen ajoneuvojen oston ja myynnin?
               
            
                  B.
               
               
                  Onko kuudennen arvonlisäverodirektiivin 13 artiklan B kohdan c alakohtaa ja siten myöhemmin säädettyä arvonlisäverodirektiivin 136 artiklan a alakohtaa tulkittava siten, että lunastettujen ajoneuvojen oston ja myynnin katsotaan kohdistuvan ainoastaan verosta vapautettuun yritykseen, jos nämä tavarat eivät ole oikeuttaneet veron vähentämiseen?
               
            
                  C.
               
               
                  Onko vastoin arvonlisäverotuksen neutraalisuuden periaatetta olla vapauttamatta vakuutusyhtiöiden harjoittamaa lunastettujen ajoneuvojen myyntiä arvonlisäverosta silloin, kun arvonlisäveron vähennysoikeutta ei ole ollut?
               
            
         (1)  Jäsenvaltioiden liikevaihtoverolainsäädännön yhdenmukaistamisesta – yhteinen arvonlisäverojärjestelmä: yhdenmukainen määräytymisperuste 17.5.1977 annettu kuudes neuvoston direktiivi 77/388/ETY (EYVL 1977, L 145, s. 1).
      
         (2)  Yhteisestä arvonlisäverojärjestelmästä 28.11.2006 annettu neuvoston direktiivi 2006/112/EY (EUVL 2006, L 347, s. 1).